751

གཏེར་ པདྨ་བདུད་འདུལ་གསུང་ གསར།
གཡང་ས་གསུམ་ཤར། རང་གིས་གྲོགས་ཕོ་མོ་དང༌། ལྷ་མཆོད་བླ་མ་སོགས་ཕར་མཐོང༌ཡང༌ཚུར་མི་མཐོང༌། གཏམ༌མང༌དུ་སྨྲས་ཀྱང༌ཕ་རོལ༌པས༌ལན་མི་སྟེར། དེའི་ཚེ་ད་ནི་ང་ཤི་
བར་འདུག་སྙམ་ནས་བློས་མི་བཟོད་པའི་སྡུག་བསྔལ་དྲག་པོས་གདུང༌། དེའི་དུས་ནས་བཟུང་སྐྱབས་བསླུ་བ་མེད་པ་དཀོན་མཆོག་གསུམ་ལ་སྐྱབས་འགྲོ་བླ་མ་ལ་མོས་གུས་དྲག་པོ་དང་
གདམས་ངག་ལ་ངེས་ཤེས་ཁྱད་པར་ཅན༌དང༌། དག༌པའི༌ཞིང༌ཁམས༌ཐམས༌ཅད༌ཡིད༌ལ༌བྱེད༌པ༌དང༌། སངས༌རྒྱས༌དང༌བྱང་ཆུབ་སེམས་དཔའ་ཐམས་ཅད་ལ་མོས་གུས་དང་གསོལ་འདེབས།
བདེ་བ་ཅན་སོགས་དག་པའི་ཞིང་ཁམས་ཡིད་ལ་བྱེད་ནས་སྨོན་ལམ་བཏབ་ནས་དེ་དག་ཐམས་ཅད་ངེས་པར་འགྲུབ་གསུངས་སོ། །མདོར་ན་བར་དོའི་ཡིད་ལུས་དེ་ཉིད་གདོས་བཅས་
མིན་པས་དད་པ་དང་མོས་གུས་ཙམ་གྱིས་བསྒྱུར་བར་སླ་བ་སྔོན་བྱོན་མཁས་གྲུབ་ཐམས་ཅད་ཀྱིས་གསུངས་སོ། །ངན་སོང་གི་སྐྱེ་སྒོ་ཐམས་ཅད་བཀག་པ་དང༌། མངལ་སྒོ་ངན་པ་ཐམས་
ཅད་བཀག་པ་འདི་ལས་ཟབ་པ་མེད་དོ། །སྔར་འཆི་ཁའི་བར་དོ་དང་ཆོས་ཉིད་བར་དོ་རྣམས་ཡུན་ཐུང་ངུ་ལས་མི་འཆར་བས། རྟོགས་ལྡན་མཆོག་མ་གཏོགས་གྲོལ་ལོང་མི་འོང༌། སྲིད་པ་
752

རྫོགས་ཆེན་ སུམ་ཅུ་སོ་དྲུག་
ཁྲིད་ཡིག
༄༅། །_བར་དོ་ཡུན་རིང་འཆར་བས་གསོལ་འདེབས་དང་མོས་གུས་སྨོན་ལམ་བྱེད་ཁོམ་ཡོད། ཤེས་རབ་དང་བརྩོན་འགྲུས་དམན་པས་ལམ་མཐར་མ་ཕྱིན་ཀྱང༌། འདིའི་དུས་སུ་རིག་
པ་ངར་བསྐྱེད་ནས་བློ་ཡིས་འདུན་པ་བཟང་པོ་གཏད་པ་ཤིན་ཏུ་གལ་ཆེ། བཀའ་དྲིན་གསུམ་ལྡན་བླ་མ་གྲུབ་དབང་རིན་པོ་ཆེ་དང་གཞན་ཡང་དྲིན་ཆེན་བླ་མ་འགའ་ཞིག་གིས་གདམས་
པ་ཡིན་ནོ། །ཡེ་ཤེས་བླ་མའི་ཁྲིད་གཞུང་དུ། རིགས་དྲུག་གང་དུ་སྐྱེ་པའི་སྔ་ལྟས་དང༌། ལུས་འཕགས་གླིང་སོགས་སྐྱེ་བའི་ལྟས་དང༌། ཁ་དང༌མིག་ལ་སོགས་དབང་པོ་སྐྱོན་ཅན་སྐྱེ་བའི་
ལྟས་སོགས་གསུངས་ཀྱང་གནས་ངན་ལེན་པའི་སྒོ་བཀག་དཀོན་མཆོག་གསུམ་དང་བླ་མ་ལ་མོས་གུས་དང་གསོལ་བཏབ་ལས་ཟབ་པ་མེད་ཅེས་ཐོས་སོ། །མདོར་ན་གནས་ངན་འཇུག་
པའི་སྔ་ལྟས་ཤར་ན་དེ་ལ་ཞེན་ལོག་བསྒོམ་པ་དང་བླ་མ་ལ་གསོལ་བཏབ་ནི་མན་ངག་གི་མཆོག་ཡིན་ཚུལ་དྲིན་ཆེན་བླ་མ་ཐམས་ཅད་ཀྱིས་གསུངས་སོ། །བླ་མ་རིན་པོ་ཆེས་ཀརྨ་གླིང་པའི་
བར་དོ་འཕྲང་སྒྲོལ་མར་གཙོར་འདོན་མཛད་ནས་བར་དོའི་གདམས་པ་མདོ་འགག་ཙམ་རང་ལ་རྣར་རྒྱུད་ཡོད་པས་དེ་ལྟར་དུ་བྲིས་པ་ལགས་སོ། །ཚིག་ཚོགས་མང་པོ་ནི་རང་ལ་ངལ་དུབ་
ব
753

གཏེར་ པདྨ་བདུད་འདུལ་གསུང་ གསར།
ཆེ་བས་མ་བྲིས་སོ། །གཞན་ཡང་མངལ་སྒོ་བཟང་པོར་འདམ་པ་ནི་དཀོན་མཆོག་གསུམ་དང་བླ་མ་ལ་མོས་གུས་དང་གསོལ་འདེབས་མཆོག་ཏུ་བྱ། ཕ་མ་ལྷ་ཡབ་ཡུམ་དང་རྣམ་པར་ཤེས་
པ་ལྷའི་ས་བོན་ཧཱུྃ་སོགས་བསྒོམས་ནས་རིམ་བཞིན་ལུས་སྨིན་པ་ལྟར་ལྷ་གང་རུང་བསྒོམས་ཤེས་ན། དལ་འབྱོར་ཕུན་སུམ་ཚོགས་པ་ཐོབ་ནས་སྔ་མའི་གདམས་ངག་གི་ལམ་འཕྲོ་མཐུད་
མཁན་འབྱུང་གསུངས་སོ། ༈ ད་ནི་ཆོས་དང་ཉམས་ལེན་ཕྲན་བུ་རེ་ཡོད་པ་རྣམས་དག་པའི་ཞིང་དུ་སྐྱེ་པའི་ལམ་བཤད་པ་སྟེ། གང་ཟག་རྟོགས་པ་དང་བརྩོན་འགྲུས་ཞན་པ། བླ་མའི་ཞལ་
ནས་གདམས་པ་བཟང་པོ་རེ་ཐོབ་ཀྱང་རིག་པ་དམན་པས་རྫོགས་ཆེན་ལྟ་བ་ཕུ་ཐག་མ་ཆོད་པ་དང༌། བརྩོན་འགྲུས་དམན་པས་ལམ་མཐར་མ་ཕྱིན་པ་ཡིན་ཀྱང༌། སྡིག་སྒྲིབ་ཆུང་བ་དང་བླ་
མ་དང་དཀོན་མཆོག་ལ་མོས་གུས་ཆེ་བ། རྣམ་དཀར་དགེ་བ༌ཅུང༌རེ༌ཡོད༌པ་རྣམས་གདམས་ངག་རྗེས་སུ་དྲན༌ནས༌མོས༌གུས༌དང༌དག༌པའི༌ཞིང༌ཁམས་ཡིད་ལ་བྱེད་པ་དང་སྨོན་ལམ་
བཏབ་པས་ཞིང་དེར་སྐྱེ་བར་གསུངས་པས། དག་པའི་ཞིང་གི་ཡོན་ཏན་དང་སྟོན་པ་རྡོ་རྗེ་སེམས་དཔའ་སོགས་དང༌། འཁོར་ས་བཅུའི་བྱང་ཆུབ་སེམས་དཔའ་རྣམས་བཞུགས་ཚུལ་མདོར་
754

རྫོགས་ཆེན་ སུམ་ཅུ་སོ་བདུན་ ཁྲིད་ཡིག
༄༅། ། བསྡུས་ཙམ་བཤད་ན། མངོན་པར་དགའ་བ་ལ་སོགས་པའི་ཞིང་ཁམས་བཞི་པོའི་ཡོན་ཏན་ནི། རིག་པ་རང་ཤར་རྒྱུད་སོགས་ལས་གསུངས་པ་བཞིན། ཞིང་ཁམས་དེ་ཡང་ས
གཞི་ཐམས་ཅད་རིན་པོ་ཆེ་ལས་གྲུབ་པས༌ཡིད༌དུ༌འོང༌བ༌བལྟ་ན་སྡུག༌པ་སོགས་དང༌། གཞལ་ཡས་ཁང་མཚན་ཉིན་ཕུན་སུམ་ཚོགས་པ། འོད་ལྔའི་སྣང་བ་ཤར་བ་ཕྱིར་རོལ་དུ་ཡན་ལག
བརྒྱད་ལྡན་གྱི་བདུད་རྩིའི་རྫིང་བུ་གནས་པ། བྱའི་རྒྱལ་པོ་ངང་པ་གསེར་ལྡན་སོགས་ཡིད་དུ་འོང་བའི་བྱ་རིགས་སྣ་ཚོགས་ཀྱིས་སྟོང་པ་དང་བདག་མེད་སོགས་ཆོས་སྐད་ཤིན་ཏུ་སྙན་པར
སྒྲོགས་པ། དེའི་དབུས་སུ་རིན་པོ་ཆེ་སྣ་བདུན་གྱི་ཆོས་ཁྲི་ཡོད་པ།
དེའི་སྟེང་ན་སྤྲུལ་པའི་སྐུ་རྡོ་རྗེ་སེམས་དཔའ་བཞུགས་ནས་འཁོར་རྣམས་ལ་གསང་སྔགས་ཕྱི་ནང༌གི་ཆོས་འཆད་པ
ཁྱད་པར་དུ་རྫོགས་པ་ཆེན་པོའི་ཆོས་འཆད་དེ། ཉིན་རེ་ལ་ཆོས་ཐུན་བཞི་རེ་རྒྱུན་དུ་འཆད་པར་མཛད་དོ། །འཁོར་ས་བཅུའི་སེམས་དཔའ་སྐྱེ་བ་གཅིག་གི་འཚང་རྒྱ་བ་ཤ་སྟག་བཞུགས་སོ། །ཞིང
ཁམས་དེ་ན་ནད་དང་སྡུག་བསྔལ་ཉོན་མོངས་པ་ཁོང་ཁྲོ་ལ་སོགས་པ་གཏན་ནས་མི་འབྱུང་ངོ༌། །དུས་ལའང་འཕོ་འགྱུར་དང་དར་རྒུད་སོགས་མི་འབྱུང་ངོ༌། །ཞིང་ཁམས་གཞན་དཔལ་དང་ལྡན་པ
ব
755

གཏེར་ པདྨ་བདུད་འདུལ་གསུང་ གསར།
བདེ་བ་ཅན་ལས་རབ་རྫོགས་པ་རྣམས་སུ་སྤྲུལ་པའི་སྐུ་རིན་ཆེན་འབྱུང་ལྡན་སྣང་བ་མཐའ་ཡས་དོན་ཡོད་གྲུབ་པ་རྣམས་བཞུགས་ལ། སྤྲུལ་པའི་སྐུ་དེ་དག་རྣམས་དགོངས་པ་ལ་མཐོ་དམན་དང་
།སྟོན་པ་སྤྲུལ་པའི་སྐུ་དེ་དག་སྐུ་མདོག་དཀར་སེར་དམར་ལྗང་སོགས་དང༌ཞིང༌ཁམས༌དེ༌དག༌ཀྱང༌སྔ༌མ༌ལྟར༌ཤེས་པར་བྱའོ། །ཨ་ཏི་
དུར་ཁྲོད་མེ་རི་འབར་བ་ཞེས་བྱ་བ་སྟེ།
ཞིང་ཁམས་ལ༌བཟང༌ངན༌མེད༌པར་གསུངས་སོ།
བཀོད་པའི་རྒྱུད་ལས་གསལ་བ་གསུངས་སོ། །སྔགས་རྡོ་རྗེ་ཐེག་པའི་རྣལ་འབྱོར་བ་རྣམས་རྣམ་གྲོལ་དབུགས་ཆེན་འབྱིན་པའི་ཞིང་ཁམས་ནི།
ཞིང་ཁམས་དེ་ཡང་དུར་ཁྲོད་ཀྱི་གཅལ་དུ་བཀྲམ་པ། དེའི་དབུས་ན་ཐོད་མཁར་གྲུ་བཞི་པ། ཐོད་པ་སྐམ་རློན་སྙིང་གསུམ་གྱིས་ཁང་པའི་བརྩེགས་པ་བྱེད་པ། རྒྱ་དང་དཔང་དཔག་ཏུ་མེད་
པ༑ ཉི་ མ་ ཟླ་ བ་ ལྷ་ བརྒྱད་ ཀླུ་ བརྒྱད་ སོགས་ ཀ་ གདན་ དང་ ཀ་ བ་ གདུང་ མ་ བྱེད་ པ་ ཕྱི་ རོལ་ ན་ མེ་ འབར་ ཞིང་ རླུང་ འཚུབས་ པ། ས་ གཞི་ ཐམས་ ཅད་ རཀྟའི་ རྦ་ ཀློང་ འཁྲུགས་
པའོ། །གཞལ་ཡས་ཁང་དེའི་དབུས༌ན༌བཅོམ་ལྡན་འདས༌སྟོན༌པ༌གཞོན་ནུ་དཔའ་བོ་སྟོབས་ལྡན་ཞེས་བྱ་བ་ཐུགས་ཞི་བའི་ངང་ལས་མ་གཡོས་ཀྱང༌། སྐུ་ཁྲོ་བོའི་ཆ་ལུགས་རྫོགས་པ་
756

རྫོགས་ཆེན་ སུམ་ཅུ་སོ་བརྒྱད་
ཁྲིད་ཡིག
༄༅། ། བཞུགས་སོ། །འཁོར་ཁྲོ་བོའི་ཚོགས་དཔག་ཏུ་མེད་པ་དང་མཁའ་འགྲོ་མའི་ཚོགས་དཔག་ཏུ་མེད་པ་དང༌། ཕྱག་ན་རྡོ་རྗེ་སོགས་ཁྲོ་ཚོགས་དཔག་ཏུ་མེད༌པ༌དང༌། དགའ༌རབ
རྡོ་ རྗེ་ སོགས་ མིའི་ གྲུབ་ ཐོབ་ དཔག་ མེད་ཀྱིས་བསྐོར་ནས་བཞུགས་སོ། །སྟོན་པ་དེས་འཁོར་རྣམས་ལ་འབྲས་བུ་ གསང་ སྔགས་ བླ་ ན་ མེད་ པའི་ ཆོས་ ཀྱིས་ འཁོར་ ལོ་ བསྐོར་ བར་
མཛད་དོ། །དེ་དུས་སུ་སྔ་མ་སྤྲུལ་སྐུའི་འཁོར་བྱང་ཆུབ་སེམས་དཔའ་ཐམས་ཅད་དགོངས༌པ༌གོང་དུ་འཕེལ་ནས་སྔགས་ཀྱི་གྲུབ་ཐོབ་ཆེན་པོར་གྱུར་ཏོ། །དེ་ལྟར་རྣམ་གྲོལ་དབུགས་
་་འབྱིན༌པའི༌ཞིང༌ཁམས༌ལྔ༌ནི༌བཅོམ་ལྡན་འདས་རྡོ་རྗེ་འཆང་གི་བྱིན་རླབས་ལས་རང་བཞིན་དུ་བཀོད་པས། རང་བཞིན་སྤྲུལ་པའི་ཞིང་ཁམས་ཞེས་བྱ་བའོ། །དེ་དག་ཨ་ཏི་བཀོད་པ་
ཆེན་པོ་དང་རིག་པ་རང་ཤར་རྒྱུད་སོགས་ལས་གསུངས་སོ། །སྤྱིར་འོག་མིན་ལ་སངས་རྒྱས་རང་སྣང་གི་འོག་མིན་དང་གདུལ་བྱ་གཞན་སྣང་གི་འོག་མིན་གཉིས་བཤད་ཀྱང་འདི་ནི་ཕྱི་མ་
ལྟར་བཤད་དོ། །སྤྱིར་བར་དོའི་གདམས་པ་རྣམས་ནི་རྫོགས་པ་ཆེན་པོའི་རྒྱུད་མང་པོ་དང༌། ཀུན་མཁྱེན་ཀློང་ཆེན་པ། འཇིགས་མེད་གླིང་པ། ཀརྨ་གླིང་པ་མཁས་གྲུབ་རྩེ་ལེ་བ་སྣ་ཚོགས་
ব
757

གཏེར་ པདྨ་བདུད་འདུལ་གསུང་ གསར།
རང་ གྲོལ་སོགས་ཀྱིས་བར་དོའི་གདམས་པ་རྒྱས་བསྡུས་མང་དུ་གསུངས་པས་རྒྱས་བཤད་སྤྲོ་ན་དེ་ལ་བལྟ་བར་བྱའོ། །དོན་ཉམས་སུ་ལེན་པ་བསྡུ་ན་འདི་ཙམ་ནང་དུ་འདུ་སྙམ་
ལགས་སོ། །མདོར་ན་བར་དོ་གོང་འོག་གསུམ༌གང༌དུ༌ངོ༌ཤེས༌བརྟན༌ཐོབ་གྲོལ༌བར༌གྱུར༌པ༌ནི༌ད༌ལྟའི༌ཉམས༌ལེན་རབ་འབྲིང་སོགས་ལ་རག་ལས་པས། ད་ལྟ་རང་དབང་རང་ལ་ཡོད་
པའི་དུས་སུ་ཉམས་ལེན་མི་ལྷོད་པར་ཞུ། གྲུབ་དབང་བླ་མ༌དམ༌པས་ཀྱང་དེ་ལྟར་དུ་གསུངས་སོ།། ༈ །སྨྲས་པ། བསྐལ་བཟང་རྣམ་འདྲེན་ལྷ་མིའི་མགོན་གཅིག་དེས། །རྒྱུ་འབྲས་ལམ་
གྱི་ཐེག་པས་ཁ་དྲངས་ནས། །ཐེག་ཆེན་ལམ་སྟེགས་ཉིད་དང་དངོས་གཞི་ཙམ། །འགྲོ་རྒྱུད་གཤེགས་སྙིང་བཞུགས་ཚུལ་ཕྱོགས་ཙམ་ལས། །ཀུན་གྱིས་ཡུལ་མིན་མཁྱེན་ནས་གསང་བར་མཛད། །རྡོ་
རྗེ་ཅན་གྱི་ཏནྟྲའི་སྡེ་རྣམས་སུ། །བསྐྱེད་དང་རྫོགས་པའི་རིམ་པ་དཔག་མེད་དང༌། །བསྙེན་སྒྲུབ་ཡན་ལག་བཞི་དང་ལས་སྦྱོར་གྱིས། །མཆོག་ཐུན་གྲུབ་པ་ཡུན་དུ་བསྒྲུབ་པ་ལས། །ཐེག་རྩེ་ཤིན་ཏུ་
རྣལ་འབྱོར་དངོས་བསྟན་མེད། །མདོ་སྔགས་ཐེག་པའི་འཇུག་སྒོ་མུ་མེད་ཀྱང༌། །མཐར་ཐུག་འདི་ཉིད་ལམ་དུ་མ་ཞུགས་ན། །བྱང་ཆུབ་སྙིང་པོར་མི་གཤེགས་མཁས་རྣམས་གསུངས། །འདི་
758

རྫོགས་ཆེན་ སུམ་ཅུ་སོ་དགུ་
ཁྲིད་ཡིག
༄༅། ། ནི་ལམ་དང་འབྲས་བུའི་མཐར་ཐུག་སྟེ། །སྐལ་བཟང་ལས་འཕྲོ་ཅན་རྣམས་སྤྲོ་བར་རིགས། །དོན་ལ་དཔེ་ཡི་བརྡ་ཙམ་བསྟན་གྱུར་ན། །རིན་ཆེན་ནང་ནས་ས་སྙིང་ཞུན་མ་འདྲ། །འོ་མའི་ནང་
ནས་མར་གྱི་སྙིང་པོར་མཚུངས། །སུས་ཐོས་རྣ་བའི་དབང་པོ་བསོད་ནམས་ཆེ། །སུས་ཐོབ་ནོར་བུ་རིན་ཆེན་ལག་ཏུ་འཆང། །སུས་མྱོང་འཆི་མེད་བདུད་རྩིའི་དཔལ་ལ་སྤྱོད། །དགོངས་
བརྒྱུད་ཆོས་སྐུའི་སྟོན་པ་ཀུན་བཟང་ནས། །རྡོ་རྗེ་སེམས་དཔའ་དགའ་རབ་ཤྲཱི་སེང་དང༌། །བཱི་མ་ལ་དང་པད་འབྱུང་བཻ་རོ་སོགས། །ཀུན་མཁྱེན་ཀློང་ཆེན་ཡབ་སྲས་འཁྲུལ་ཞིག་གླིང༌། །དོན་
བརྒྱུད་གསེར་གྱི་ཉག་ཐག་བར་མ་ཆད། །སྔགས་ཀྱི་རྩ་ལྟུང་དྲི་མའི་གཡའ་སྤངས་ན། །ཐེག་མཆོག་འདིར་ཞུགས་ཉི་ཟླའི་བགྲོད་པར་མཚུངས། །ཆོས་དང་བླ་མར་ཡིད་ཆེས་གནས་ཐོབ་
པས༑ ༑བསྟོད་ ཚིག་ རོལ་ མོ་ ཁྲོལ་ ཞིང་ དྭངས་ ཕྱག་ བརྩེགས། །ཆོས་ མིག་ བལྟ་ བའི་ བློ་ གྲོས་ དམན་ ན་ ཡང་ ། །རྣམ་ གསུམ་ དད་ པའི་ རིག་ པའི་ མེ་ ཏོག་ དོར། །ལྷ་སྐལ་བཟང་
ཁྱད་འཕགས་བླ་མ་དང༌། །མངོན་སུམ་རྡོ་རྗེ་སྙིང་པོའི་ཆོས་དང་འཕྲད། །དལ་འབྱོར་ནང་ནས་སྙིང་པོ་མཆོག་ལེན་འདྲ། །འདི་བྲིས་དགེ་སྲིད་མ་གྱུར་སེམས་ཅན་དང༌། །རྒྱལ་བསྟན་རིན་
ব
759

གཏེར་ པདྨ་བདུད་འདུལ་གསུང་ གསར།
ཆེན་སྔ་འགྱུར་རྡོ་རྗེའི་ཐེག །མི་ནུབ་འཕེལ་རྒྱས་འགྲོ་ཁམས་ཐུགས་རྗེས་སྒྲོལ། །འཁོར་བ་དོང་སྤྲུགས་འགྲོ་དོན་བྱེད་པར་ཤོག །མན་ངག་ཟབ་མོའི་ཆོས་ལ་དབང་ཆོད་དང༌། །ཚིག་དང་དོན་
གྱི་ཆ་རྣམས་འཁྲུལ་གྱུར་ན། །དབྱིངས་ཀྱི་མཁའ་འགྲོ་གསང་བའི་མཛོད་འཛིན་དང༌། །དྲིན་ཆེན་བླ་མའི་ཐུགས་ཀློང་དག་གྱུར་ཅིག། །ཅེས་མཁའ་ཁྱབ་རང་གྲོལ་གྱི་རྫོགས་ཆེན་གསུངས་འཐོར་བུ་དང་
གྲུབ་དབང་བླ་མ་མཆོག་གི་ཞལ་རྒྱུན་ཟབ་མོ་གང་ཡོད་དེས་རྫོགས་པ་ཆེན་ པོའི་ཁྲིད་ཡིག་ཞིག་དགོས་ ཞེས་སྤྲུལ་པའ་སྐུ་ཀུན་སེམས་རྣམ་གཉིས་དང༌། བླ་མ་ཚུལ་ཁྲིམས་རྒྱ་མཚོ་ཀུན་བཟང་འགྱུར་མེད་བསྟན་འཛིན་
ཁྲ་དཔལ་སོགས་མཁས་བཙུན་བླ་མ་མང་རབས་ཀྱིས་ཡང་ཡང་ནན་གྱིས་བསྐུལ་བས་རྡོ་རྗེའི་སྤུན་གྲོགས་རྣམས་ཀྱིས་བཀའ་མི་ལྡོག་ཙམ། ཆོས་དང་འཇིག་རྟེན་གང་ཐད་ནས་མདོ་ཤོར་བ་མི་ངན་མིང་ཆེ་བ་ཆོས་གཟུགས་ཡེ་རྡོར་
གོས་ཞེས་
པ་རང་གིས་རྗེ་ཀུན་མཁྱེན་ཡབ་སྲས་རིག་འཛིན་གཏེར་བདག་གླིང་པ་རིག་འཛིན་ཀློང་གསལ་སྙིང་པོ་སོགས་དང་བཀའ་དྲིན་མཚུངས་ཟླ་དང་བྲལ་བ་གྲུབ་དབང་འཁྲུལ་ཞིག་གླིང་པ་སོགས་ཀྱིས་ཟབ་ཆོས་ལ་ཅུང་ཟད་རེ་
མོས་པས་དམ་པ་དེ་དག་གིས་ཟབ་ཁྲིད་དང་མཐུན་པ། ཁྱད་པར་དུ་གྲུབ་དབང་བླ་མ་དམ་པའི་མཁའ་ཁྱབ་རང་གྲོལ་གཞུང་དུ་རྫོགས་ཆེན་གསུང་འཐོར་བུ་ཐམས་ཅད་གཞན་ཡང་གྲུབ་དབང་བླ་མས་བྱོན་བཞུགས་ཞོར་ནས་རྡོ་
760

༄༅། ། རྗེའི་གསུང་ཚིག་གང་དྲན་ཐམས་ཅད་ཕྱོགས་གཅིག་ཏུ་བསྡུས་ཏེ་ཟབ་ཁྲིད་ཕྱོགས་ཙམ་ལོང་བས་ལག་མྱོང་ལྟ་བུར་ཡེ་རྡོར་པས་བྲིས་སོ། །འདི་ནི་གོ་སླ་ཉན་འགྱོགས་ཙམ་སྟེ། ཁྲིད་རྒྱས་པ་རང